El Trofeu Rectora 2025 premia als millors equips i esportistes de la UV

## El Trofeu Rectora 2025 premia als millors equips i esportistes de la UV

Dimarts 13 de maig, la Universitat de València va celebrar el tradicional lliurament de trofeus de les competicions internes, una cita que tanca una temporada marcada per la participació, l'esperit esportiu i el compromís de la comunitat universitària.

La jornada va arrancar amb l'emoció de les finals del Trofeu Rectora en diverses disciplines: bàsquet 3x3 mixt, futbol 7 masculí, futbol sala masculí i voleibol mixt, disputades en les instal·lacions esportives de la UV. A continuació, a les 18.00 hores, va començar l'acte de lliurament de premis amb la presència d'Ana Gómez, directora del Servei d'Esports, i Ferran Calabuig, degà de la Facultat de Ciències de l'Activitat Física i l'Esport.

Durant la cerimònia es va fer lliurament de medalles i trofeus als i les esportistes que han participat en les modalitats individuals i d'equip al llarg del curs. Les disciplines individuals premiades van ser:  
• **Bàdminton** (masculí i femení)  
• **Escacs** (mixt)  
• **Escalada indoor** (masculí i femení)  
• **Esgrima** (masculí i femení)  
• **Frontenis** (masculí i femení)  
• **Kendo** (masculí i femení)  
• **Orientació** (masculí i femení)  
• **Pàdel:** masculí (categories ore i plata), femení, mixt i PDI-PAS masculí  
• **Pilota Valenciana:** frontball (masculí i femení), màdel (mixt), frontó per parelles (masculí i femení)  
• **Tir amb arc:** recorbe (1a i 2a categoria, masculí i femení) i compost  
• **Tenis:** individual masculí (categories or i plata), femení, dobles masculí i PDI-PAS masculí  
• **Vela** (mixt)

Quant a les disciplines d'equip, es van entregar guardons en:  
• **Bàsquet 3x3 mixt** – Trofeu Rectora  
• **Futbol 7 masculí** – Trofeu Rectora  
• **Futbol 7** – Intercampus  
• **Futbol Sala masculí** – Trofeu Rectora  
• **Voleibol mixt** – Lliga Or, Lliga Plata i Trofeu Rectora

En la seua intervenció, Ana Gómez va destacar el valor humà i formatiu de l'esport universitari: '*Més enllà dels resultats, aquest esdeveniment ha sigut una mostra de l'energia i l'esperit esportiu que viu en la nostra Universitat. Cada partit, cada esforç ha contribuït a crear un ambient sa, inclusiu i ple de companyonia*'. La directora del Servei d'Esports també va agrair el treball dels equips tècnics i d'organització, i va felicitar tant els premiats com a tots els participants, recordant que en aquesta competició,'*tots sumem*'.

Amb aquest lliurament de premis, la Universitat de València posa fi a una nova edició de les seues competicions internes, reafirmant el seu compromís amb l'esport com a eina de formació, integració i benestar.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar